Document ID: /roh_data/filtered/fineweb-2-filterrobots_roh.jsonl.gz/19218

La mal'aura na duai betg esser in impediment per la REGA da salvar vita. Grazia al uschenumnà Low Flight Network (LFN) po il pilot sgular cun agid dal pilot automatic, ch'enconuscha la ruta.
Las duas rutas nord-sid sur il Pass dal Gottard ed ost-vest da Son Gagl fin Losanna èn gia dapi l'entschatta december 2016 vegnidas dadas libras per in eventual salvament. Per l'entschatta dal 2018 èsi planisà d'er permetter sgols tar ils ospitals a Lucerna ed Interlaken.
Dapli agid ord l'aria
Actualmain pon en Svizra var 600 pazientas e pazients per onn betg vegnir sgulads en in ospital pervi da la mal'aura. La Rega suppona da pudair gidar uschia a radund 300 pazients dapli ch'enfin ussa.
RR novitads 14:00